**ОБРАЗЛОЖЕЊЕ**

**I. УСТАВНИ ОСНОВ**

Уставни основ за доношење Закона о потврђивању Споразума између Владе Републике Србије и Владе Републике Габон о укидању виза за носиоце дипломатских и службених пасоша, садржан је у члану 99. став 1. тачка 4. Устава Републике Србије, којим је прописано да Народна скупштина потврђује међународне уговоре кадa је законом предвиђена обавеза њиховог потврђивања.

**II. РАЗЛОЗИ ЗБОГ КОЈИХ СЕ ПРЕДЛАЖЕ ПОТВРЂИВАЊЕ СПОРАЗУМА**

Дипломатски односи између две државе су успостављени 1960. године, након што је Габон стекао независност.

Билатерални односи Републике Србије и Републике Габон су у узлазној линији, обе стране имају интерес за унапређењем билатералне сарадње у области пољопривреде, одбране и другим областима.

У међудржавним односима, закључивање билатералних споразума којим се укидају визе сматра се значајним кораком у правцу стварања што повољнијих услова за даље унапређењe политичких односа и свестране сарадње у економској, културној, научној и другим областима од међусобног интереса и значаја.

Споразум између Владе Републике Србије и Владе Републике Габон о укидању виза за носиоце дипломатских и службених пасоша потписан је у Београду 28. јула 2022. године.

Споразумом је, на реципрочној основи, предвиђено да су држављани државе сваке стране, носиоци дипломатских и службених пасоша ослобођени прибављања виза за улазак, транзит и боравак на територији државе друге стране до 90 (деведесет) дана, у максималном периоду од 90 (деведесет) дана, рачунајући од дана првог уласка.

Потврђивање Споразума између Владе Републике Србије и Владе Републике Габон о укидању виза за носиоце дипломатских и службених пасоша допринеће развијању свеобухватних билатералних односа.

**III. ПРОЦЕНА ПОТРЕБНИХ ФИНАНСИЈСКИХ СРЕДСТАВА**

За спровођење Закона о потврђивању Споразума између Владе Републике Србије и Владе Републике Габон о укидању виза за носиоце дипломатских и службених пасоша није потребно обезбеђивање додатних средстава у буџету.